title: Tawavopa va Tanzania
text: Valentefa pakava ke Tanzania tir felinafa gu Kilimanjaro granaf tculkfey, i an ontinuk ke Afrika. Antiaf fluvor, tice Masai rijustap is Tsavo kenyafo kalnendaxo, noldanaf ontinuk viele saz tir aftackaf vwon ic konake sanoye decitmetre zo rowir. Toloy jelaf ontinuk voke mon 10 km- sonason va kepaita ke Afrika geltron vanmadawed : geroneon Mawenzi ( 5184 m- ) is getalteon Kibo ( okon Uhuru arna, 5895 m- ). Bat ontinuk geltron tir tela lodontinafa vorala ke bugapadom lize ara lopinafa buga tigir. Legranaf, Mawenzi ontinuk va kima ke kotabanolda me zomer voxe va aultovesa noldamuvara konakaksaton kazawar. Divef dzeteem ke tculk va jontika opratraspuxa atoer isen lanbata kene lonendanafa datca titnipid. Valeve 2000 m-, vageef sekoleem gan tawamidurafa is varterafa sanelia zo saver.